Odense Adresse-Contoirs Efterretninger, 1844-09-03
Fædrelandet. Stænderforsamlingen i Viborg. J det 37te Mode foretoges foreløbigt Sagen betræffende Professor Larsens Andragende og en Kundgjørelse med Hensyn til den bestaaende danske Statseenhed. Committeens (Larsen, Brock, Jespersen) Jndstilling var, at Forsamlingen skulde til Hs. Maj. Kongen indgaae med en Petition om: "At det maatte blive kundgjort for samtlige Hs. Majestæts Undersaatter, at det ingenlunde har været Meningen med hine til den slesvigske Stænderforsamling afgivne Erklæringer, at indrømme Noget til Præjudice for den bestaaende danske Statseenhed, og navnligen ikke at opgive den danske Krones Ret til Hertugdommet Slesvigs stedse adskillelige Forbindelse med samme." - 38te Møde. Præsidenten havde ved Godseier Nyholm modtaget nogle bemærkninger fra 22 Bogtrykkere i Kjøbenhavn, vedkommende de første Paragrapher i Udkastet til en Anordning om Trykkefriheden, hvilke med Forsamlingens Samtykke bleve afgivne til Committeen i Anledning af det nævnte Lovudkast. Til foreløbig Behandling blev foretaget Sagen betræffende de af Apotheker Køster og Justitsr. With indgivne Andragender ang. Oprettelsen af en Helbredelsesanstalt for Sindsvage i Jylland. Committeen (Køster, With, Tage Müller havde foreslaaet, at Forsamlingen skulde petitionere om 1) At en Helbredelsesanstalt for omtrent 100 Patienter maa blive oprettet i Jylland; 2) at Omkostningerne maae blive fordeelte saaledes, at Landet bærer og Kjøbstæderne ; 3) at Amtsfattigkasserne maatte paalægges, at udrede en Deel af det Bidrag, Landet skal yde 4) at Resten forskudsviis som Laan maatte udredes af Finantserne, imod Tilbagebetaling i visse Aar; 5) at de Hospitaler, hvor nu ingen Opbevaringssteder for Vanvittige findes, maatte paalægges at indrette saadanne i Forhold til deres Midlers Størrelse; 6) at en ny Lov om Daarevæsenet maatte blive udarbeidet og forelagt Stænderne ved næste Forsamling." Khr. Benzon: "Om en slig Anstalt vil kunne opføres og indrettes for 100,000 Rbd., saaledes som Committeen har calculeret, tør jeg ikke afgjøre, men finder det dog tvivlsomt. Jøvrigt skulde jeg ansee det særdeles ønskeligt og glædeligt, om en Sag som denne, der har Krav paa Nationens Deeltagelse, fremmedes ved frivillige Tilskud, saameget mere som en Skat maaskee vilde træffe Mange haardt, og maaskee netop den Klasse haardest, som mindst er udsat for at komme til at lide af Sindsygdom. Naar der skeete en almindelig Opfordring til ved frivillige Tilskud at yde Bidrag til en saadan Jndretning, som er i hele Nationens Jnteresse, vilde jeg haabe, at den nødvendige Sum, om ikke ganske, saa dog for Størstedelen, skulde blive tilveiebragt, og hvis det lykkedes vilde det være et glædeligt Tegn paa den Aand for det Gode, som besjæler Nationen. Jeg troer, at betydeligt vilde være vundet, om enhver af os, inden vi skilles, vilde efter Evne give et Bidrag, og vi derefter vilde stille den samlede Sum til Regjeringens Disposition i det omhandlede ædle Øiemeed, og derved vise, hvormeget denne Sag ligger os paa Hjerte. Dette vilde vistnok have en gavnlig Jndflydelse, og Stænderforsamlingen kunde ikke endes paa nogen værdigere Maade. Jeg forbeholder mig derfor at stille et Amendement om at det, forinden det nærmere tages under Overveielse, hvorledes Midlerne til den paatænkte Daareanstalts Opførelse skulle tilveiebringes, prøves, hvormeget der vil indkomme ved frivillige Bidrag til dette Øiemeed, thi jeg troer, at det gaaer mange som mig, at de hellere ville give ti Gange saa meget frivilligt end som Skat."J det 40de Møde kom Spørgsmaalet paa Bane, om Forsamlingen skulde bede Hs. Majestæt Kongen om Prolongation; 9 Deputerede erklærede, at de ubetinget ville reise til den eengang bestemte Tid. Den kongelige Commissarius: "Jeg tvivler ikke paa, at der, saafremt Forsamlingen ønsker det, vil, som tidligere har været Tilfældet, blive tilstaaet nogen Udsættelse. En Forlængelse af 8 Dage vil upaatvivlelig gjerne blive indrømmet, og hvis en endnu længere Tids Prolongation skulde være fornøden, troer jeg heller ikke, at denne vilde blive negtet."